Jõelähtme Püha Neitsi Maarja kogudus

EELK Jõelähtme Püha Neitsi Maarja kogudus on luterlik kogudus Jõelähtmel. Kogudus kuulub Ida-Harju praostkonda. Koguduse õpetaja on Margus Kirja, organistid Mare Peterson. Juhatuse esimees on Mart Johanson. Jumalateenistused on igal pühapäeval algusega kell 11.00 Jõelähtme kirikus. Esimesed kogudust teeninud vaimulikud olid Tallinna piiskopi poolt ametisse määratud Taani preestrid. Esimesed isikulised andmed vaimulike kohta pärinevad alles reformatsioonijärgsest ajast. Aastatel 1714–1734 oli Jõelähtme pastor Heinrich Christopher Wrede, kelle peetud kirikuraamatud on olulised ajalooallikad. Muuhulgas sisaldavad need informatsiooni koolihariduse edenemisest, kohalikest rahvapärimustest ja juhtumistest ning loodusnähtuste kirjeldusi. Eesti kultuuriloo jaoks kõige olulisem Jõelähtme vaimulik on olnud Gustav Heinrich Schüdlöffel. Teda peetakse üheks esimeseks, kes hakkas koguma Kalevipojaga seotud pärimusi ja avaldas need ajakirjas Das Inland 1836. aastal. Schüdlöffel julges esimesena kasutusele võtta nn. uue kirjakeele ja avaldas Eduard Ahrensi uuele grammatikale tuginedes tõlkeraamatu "Thomas Westen, Lapo rahwa uso ärataja Norra maal" (1844). Jõelähtme kihelkonna kultuuriloo kontekstis väärib märkimist ka Paul Loppenowe. Jõelähtmesse tuli ta 1863. aastal ja juba järgmisel aastal avas seal köstrikooli. Pisut hiljem avas ta kooli Maardus, Randveres ja Jägalas, siis Kostiveres (1867) ja Sahal (1868). Loppenowe sulest ilmus 1884. aastal õpperaamat "Rehkendamine küla koolis". Viimaseks saksa soost vaimulikuks oli Oskar Ernst Emil Tomberg, kes teenis kogudust 1896. aastast kuni 15. oktoobrini 1932. u 1585–1592 Gisbert Kritte, pastor enne 1596, Johann, pastor 1614–1637 Petrus (Peter) Jacobi Carelius, pastor 1637–1644 Oloff (Olaus) Nicolai Duncan(us), pastor 1644–1658 Heinrich (Henricus) Bartholin, pastor 1659–1561 Martin(us) Closen (Closius) 1662–1671 Andreas Wilhelm Diefeld, pastor 1672–1674 Eobald/us (Eowald) Rhanaeus, pastor 1676–1692 Johann/es Wilcken, pastor 1692–1700 Georg Schwäbisch (Schwebius), pastor 1700–1713 Arend Johann Knüppfer, pastor 1713–1742 Heinrich Christopher Wrede, pastor 1734–1738 Andreas Gabriel Strenge, adjunkt 1738–1742 Johann Bidgerg, adjunkt 1742–1746 Johann Bidberg, pastor 1746–1748 Carl Johann Sommer, pastor 1748–1766 Gustav Ernst Hasselblatt, pastor 1766–1779 Isaac Heinrich Hirschhausen, pastor 1780–1783 Samuel Gottlieb Stückel, pastor 1783–1785 Friedrich Johann Anton Assmuth, pastor 1785–1802 Georg Friedrich Schüdlöffel, pastor 1803–1809 Jacob Johann Anton Hirshhausen, pastor 1809–1810 Peter Heinrich Schwabe, pastor 1811–1815 Justus Johannes Mickwitz, pastor 1817–1821 Johann Alexander Reutlinger, pastor 1822–1828 Christian Gustav Knüpffer, pastor 1828–1859 Gustav Heinrich Schüdlöffel, pastor 1860–1863 Woldemar Friedrich Kentmann, pastor 1863–1895 Paul Loppenowe, pastor 1895–1932 Oskar Ernst Emil Tomberg, pastor 1932–1944 Elmar Petersoo, pastor 1945–1946 Otto Tallinn, pastor 1946–1949 Alfred Tooming, pastor 1945–1954 Harald Meri, jutlustaja 1954–1957 Harald Meri, diakon 1955–1963 Paul Voldemar Koppel, pastor 1963–1966 Rene-Erich Tasmuth, pastor 1966–1972 Mihkel Liikane, pastor 1972–1979 Kalle Mesila, pastor 1979–1986 Harri Rein, pastor 1986–1991 Vivian Raudsepp, pastor 1991–1992 Harri Rein, pastor 1992–1994 Enn Auksmann, pastor 1994–1996 Harri Rein, pastor 1994–2007 Margus Kirja, diakon 1996–1997 Jüri Raudsepp, pastor 1997–1998 Jüri Vallsalu, pastor 1998–2007 Jaanus Jalakas, pastor 2007– Margus Kirja, pastor Recke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 461 Jõelähtme - teejuht rändajale ja koduloohuvilisele. Jõelähtme Vallavalitsus, lk 83-84 Oskar Tomberg: Tagasivaade Jõelehtme koguduse möödaläinud aegade peale. Kokkuseatud Jõelehtme kiriku uue torni ja uue kella õnnistamise päevaks 4. novembril 1912 a. Tallinn, 1912. Lk 32